สนามกีฬาบิเซนเต กัลเดรอน

สนามกีฬาบิเซนเต กัลเดรอน () เป็นสนามฟุตบอลเหย้าเดิมของสโมสรฟุตบอลอัตเลติโกเดมาดริดในลาลิกา ตั้งอยู่ที่เขตอาร์กันซูเอลา ในเมืองหลวงมาดริด ประเทศสเปน เดิมสนามแห่งนี้มีชื่อว่า สนามกีฬามันซานาเรส () แต่ก็ได้เปลี่ยนชื่อมาเป็นสนามกีฬาบิเซนเต กัลเดรอน ตั้งแต่ปี ค.ศ. 1971 มีความจุสนามทั้งหมด 54,960 ที่นั่ง 

สถาปนิกที่ออกแบบสนามคือ ฆาบิเอร์ บาร์โรโซ และมิเกล อังเฆล การ์ซิอา โลมัส สถาปนิกมืออาชีพชาวสเปน

สนามกีฬาบิเซนเต กัลเดรอน เป็นสนามที่ได้รับมาตรฐาน 4 ดาวจากการแบ่งประเภทสนามฟุตบอลของยูฟ่า เคยใช้เป็นสนามเหย้าของฟุตบอลทีมชาติสเปนในปี ค.ศ. 2003 และเคยได้จัดการแข่งขันฟุตบอลโลก 1982 ในรอบแบ่งกลุ่ม ซึ่งสเปนเป็นเจ้าภาพ

อ้างอิง

แหล่งข้อมูลอื่น
Club Atlético de Madrid - stadium page on official website
Estadios de España 
Vicente Calderon Stadium photos (ENG)
Stadium Guide Article
World Stadiums Article 

บิเซนเต กัลเดรอน
อัตเลติโกเดมาดริด
สนามกีฬาฟุตบอลโลก 1982